1. klase

Tēma: Draudzība

3. nodarbība – Vai draugi strīdas?

**Nodarbības atsegums**

**Nodarbībā sasniedzamie rezultāti:**

***Skolēnam veidojas priekšstats par to,***

* kādi tikumi nepieciešami, lai atrisinātu konfliktus draugu starpā;
* kāpēc konflikti draugu starpā jārisina ,un kas varētu atgadīties, ja tos nerisina;
* kādus paņēmienus izmantot, lai atrisinātu konfliktus.

***Skolēnam sāk veidoties morālais ieradums***

* spēt risināt konfliktus mierīgā un cieņpilnā ceļā;
* rūpēties par izveidoto draudzību un līdzcilvēkiem.

**Atslēgvārdi:** draudzība, konflikts, vienaudži-mediatori, stūrgalvība, vainošana, pārrunas.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, ģimene, brīvība | Cilvēks, mīlestība, atbildība, saskaņa |
| Tikumi | Laipnība, godīgums, līdzcietība, savaldība | Draudzīgums, empātija, atvērtība jaunajam |

**Mācību materiāli:**

* *PowerPoint* prezentācija.

**Atslēgas jautājumi:**

1. Kas ir konflikts?
2. Kāpēc ir svarīgi atrisināt konfliktus starp draugiem?
3. Ko stāsts par diviem ēzeļiem māca mums par konfliktu risināšanu? Kādi tikumi šeit vajadzīgi?
4. Vai lomu spēlēs risināt konfliktus bija vienkārši vai sarežģīti? Kāpēc? Kādus tikumus tev vajadzēja?

Mācību aktivitātes

Ierosme. Kas ir konflikts? (ieteicamais laiks 5 min.)

**[2. slaids]** Kopīgi aplūkojiet attēlus prezentācijā! Aiciniet skolēnus izteikt savas idejas par to, kas izraisa konfliktus starp draugiem! Nosauciet tik daudz ideju, cik vien varat iedomāties!

1. aktivitāte. Diskusija (ieteicamais laiks 10 min.)

**[3. slaids] Pāros pārrunājiet šos jautājumus:**

* Kāpēc ir svarīgi atrisināt konfliktus starp draugiem?
* Kas notiks, ja konfliktus neatrisināsim saprātīgi vai neatrisināsim vispār?
* Kas attur mūs no pareizas konfliktu risināšanas?
* Kādus paņēmienus konfliktu risināšanai tu zini?

Kolēģu komentāri:

“Šo aktivitāti var veikt visi kopā – izrunājot.”

“Izdevās pārrunāt ļoti daudz variantu par to, kas var izraisīt konfliktu draugu starpā (skolēnu idejas rakstīju uz ekrāna).”

2. aktivitāte. Divi ēzeļi (ieteicamais laiks 10 min.)

**[4., 5. slaids]** Izlasiet stāstu par diviem ēzeļiem! Varat lūgt divus brīvprātīgos izspēlēt šo stāstu.

**[6. slaids] Diskusija**

* Kā ēzeļi varētu atrisināt problēmu?
* Kuri tikumi viņam nepieciešami?
* Kas notiks, ja viņi neatradīs risinājumu?

Izstāstiet, kā, risinot konfliktu, būtu jāsadarbojas, lai atrastu risinājumu, kas visus apmierina.

Kolēģu komentāri:

“Vadot nodarbību tiešsaistē, izmantoju rotaļu dzīvniekus un papildrīkus, izspēlējot stāstu par diviem ēzeļiem.”

3. aktivitāte. Lomu spēles (ieteicamais laiks 15 min.)

**[7. slaids]** Atgādiniet dažus diskusijā pārrunātos paņēmienus konfliktu risināšanai un izmēģiniet konfliktu risināšanas lomu spēlēs! Sadaliet bērnus nelielās grupās un katrai grupai iedodiet situācijas aprakstu lomu spēlei! Ieteicams šo spēli spēlēt divas reizes – ar pozitīvu un ar negatīvu iznākumu. Kādi tikumi nepieciešami, lai panāktu pozitīvu iznākumu?

Kopīgā noslēguma apspriede. Iespējas praktizēt (ieteicamais laiks 5 min.)

**[8. slaids]** Vai skolā ir iespējams palīdzēt citiem bērniem draudzēties? Tās var būt īpašas spēles vai aktivitātes, vienaudži–mediatori u. tml. Ja skolā nav šādu iespēju, vai tu varētu tādu aizsākt?